### | | | | --- | --- | | | | | --- | | **Byråd** 18. december 2018 Sagsnr. 710-2018-46114 Dok.nr. 710-2018-452701 Sagsbehandler DPELVH | | 209.                Kvalitetsmåling i dagtilbuddene - Åbent

###

|  |  |
| --- | --- |
| Tidl. politisk behandling | BY, 09.10.18, pkt. 153 |
| Forventet sagsgang | BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til en anlægsbevilling på 400.000 kr. afsat i Budget 2019 til at
gennemføre en undersøgelse af kvaliteten i dagtilbuddene. Byrådet skal desuden
godkende plan for undersøgelsen.

Formålet med undersøgelsen er at
måle på kvaliteten af læringsmiljøer i dagtilbuddene, herunder
proceskvaliteten. Proceskvalitet er udtryk for den kvalitet, der findes i det
pæda­gogiske arbejde, og som blandt andet opstår i relationer mellem børn og
voksne samt gennem læringsmiljøet.

Børn og Skole planlægger at indgå en aftale med
Professionshøjskolen University College Nordjylland (UCN), der varetager
undersøgelsen af kvaliteten i dagtilbuddene.

Undersøgelsen tager udgangspunkt i et redskab til kvalitetsmåling
kaldet ECERS-3. Ved hjælp af værktøjet vurderes og kortlægges forskellige mål
for kvaliteten i dagtilbuddene, herunder læringsmiljøer
for børn. Redskabet indgår i et forskningsprojekt ved UCN. ECERS-3 er fra
2016-2018 via dette projekt velafprøvet i flere kommuner i [adresse], blandt
andet Aalborg, Hjørring og [adresse].

Målingerne
foretages af certificerede observatører fra [adresse], hvilket sikrer, at
observationerne er så ensartede som muligt. Der foretages observationer på en
3-6 årsgruppe i hver daginstitution, dvs. i alt 30 observationer. På baggrund
af observationerne udarbejdes en rapport med undersøgelsens resultater til det
enkelte dagtilbud samt anbefalinger til udvikling af praksis. Der gives en
mundtlig tilbagemelding i det enkelte dagtilbud. Nærmere beskrivelse af
grundlaget for undersøgelsen fremgår af bilaget ’Baggrundsnotat –
Kvalitetsmåling i dagtilbud’.

Undersøgelsen planlægges gennemført i januar-marts 2019, så
en samlet afrapportering kan forelægges Børne- og Skoleudvalget i maj 2019.

**VURDERING**

Børn
og Skole vurderer, at ECERS-3 er et velegnet redskab til at indsamle data og
information om kvaliteten i dagtilbuddene. Den skriftlige og mundtlige
tilbagemelding på undersøgelsens resultater er vigtige elementer i den lokale
opfølgning. Det har således stor betydning for, at ledere og medarbejdere i
dagtilbuddene kan omsætte målingerne til en videreudvikling af kvaliteten.

Med
baggrund i resultaterne af undersøgelsen tager Børne- og Skoleudvalget i
foråret 2019 stilling til, om der fremadrettet skal gennemføres
kvalitetsmålinger, og om resultaterne giver anledning til særlige indsatser på
dagtilbudsområdet.

**ØKONOMI**

Der er i 2019 afsat 400.000 kr. til kvalitetsundersøgelsen
i Budget 2019-22 (A-307ny). Det afsatte beløb giver mulighed for at gennemføre
observationer i samtlige 30 institutionsenheder.

**INDDRAGELSE**

SMU, LMU og forældrebestyrelser i dagtilbuddene inddrages i
undersøgelsens resultater og vil blive involveret i den efterfølgende
praksisudvikling.

**INDSTILLING**

Direktøren for Børn og Skole indstiller til Byrådet:

1.    At der gives anlægsbevilling på 400.000 kr.
til kvalitetsmåling i dagtilbud finansieret af rådighedsbeløbet i 2019 til
”Pulje til undersøgelse af kvaliteten i dagtilbuddene”.

2.    At planen for gennemførelse
af undersøgelse af kvalitet i dagtilbud godkendes.

**BESLUTNING**

***Børne- og Skoleudvalget, 6. december 2018:***

Fraværende:Ingen

Indstilles godkendt.

***Økonomiudvalget, 11. december 2018:***

Fraværende:Ingen

Kommunaldirektøren omdelte bilag med supplerende oplysninger
til sagen i forlængelse af drøftelser på mødet i Børne- og Skoleudvalget 6.
december 2018. Bilaget tilføjes sagen.

Indstilles godkendt.

**Bilag**

|  |  |
| --- | --- |
| Baggrundsnotat - Kvalitetsmåling i dagtilbud | 710-2018-419213 |
| Supplerende oplysninger på baggrund af behandling i Børne- og Skoleudvalget | 710-2018-444816 |